b'\n_START_ARTICLE_\nPralni pra\xc5\xa1ek\n_START_PARAGRAPH_\nPralni pra\xc5\xa1ek ali detergent je me\xc5\xa1anica povr\xc5\xa1insko aktivnih snovi s \xc4\x8distilnimi lastnostmi v razred\xc4\x8denih raztopinah. V splo\xc5\xa1ni rabi se beseda "detergent" nana\xc5\xa1a na akril benzen sulfonate, dru\xc5\xbeino spojin, ki so podobne milu, vendar ima nanje trda voda manj\xc5\xa1i u\xc4\x8dinek. Pri uporabi v gospodinjstvu, se izraz "detergent" ve\xc4\x8dinoma nana\xc5\xa1a na pra\xc5\xa1ek za perilo ali pomivanje posod in ne toliko na milo ali druge vrste \xc4\x8distilnih sredstev. Po navadi je na voljo kot prah ali koncentrirana raztopina._NEWLINE_Detergenti so po naravi delno polarni (hidrofilne spojine in delno nepolarni (hidrofobne spojine). Njihova dvojna narava omogo\xc4\x8da me\xc5\xa1anje nepolarnih sestavin,(kot so olje in ma\xc5\xa1\xc4\x8doba) z vodo. Ker zrak ni polarni element, se detergenti pri me\xc5\xa1anju z zrakom in vodo razli\xc4\x8dno penijo. Popolnoma nepolarne spojine, znane kot razma\xc5\xa1\xc4\x8devalci, lahko odstranijo le nekaj ma\xc5\xa1\xc4\x8dobe.\n_START_SECTION_\nZgodovina\n_START_PARAGRAPH_\nOd anti\xc4\x8dnih \xc4\x8dasov naprej, so kemi\xc4\x8dni dodatki priznani zaradi njihove sposobnosti, da olaj\xc5\xa1ajo mehansko pranje z vodo. Italijani so v rimskih \xc4\x8dasih za \xc4\x8di\xc5\xa1\xc4\x8denje oblek uporabljali me\xc5\xa1anico \xc5\xbevepla in vode z ogljem.Egip\xc4\x8dani pa so za meh\xc4\x8danje vode dodajali pepel in silikat._NEWLINE_Prvotni detergenti so bila mila. Kot odgovor na pomanjkanje mila med prvo svetovno vojno, so se v Nem\xc4\x8diji leta 1917 pojavili prvi detergenti z dodanimi sinteti\xc4\x8dnimi sestavinami. Leta 1930 je opazen prvi komercialni razvoj ma\xc5\xa1\xc4\x8dobnih alkoholov in ti novi materiali so bili pretvorjeni v estre - eno klju\xc4\x8dnih sestavin pri detergentih svetovnih blagovnih znamk FEWA, BASF, Dreft, Procter & Gamble. Ti detergenti so se do \xc4\x8dasa po drugi svetovni vojni ve\xc4\x8dinoma uporabljali v industriji. Kasneje so proizvodnje, ki so med vojno proizvajala letalsko gorivo, pretvarjali v proizvodnje tetrapropilena (sredstvo, ki se uporablja v gospodinjskih detergentih), kar je povzro\xc4\x8dilo hitro rast doma\xc4\x8de uporabe detergentov v poznih 1940-ih._NEWLINE_Uporabo encima za pranje perila je v za\xc4\x8detku leta 1900 uvedel Otto Rohm. Uporaba encimov za pranje pa se je mno\xc5\xbei\xc4\x8dno raz\xc5\xa1irila \xc5\xa1ele kasneje v tem stoletju, z razpolo\xc5\xbeljivostjo termalno odpornih bakterijskih encimov._NEWLINE_Milo kot glavno sredstvo za \xc4\x8di\xc5\xa1\xc4\x8denje, so kmalu po razvoju alkil benzen sulfonatov nadomestili drugi detergenti. Milo je zaradi te\xc5\xbee relativno neu\xc4\x8dinkovito in hkrati izredno ob\xc4\x8dutljivo na aktiviranje v stik s trdo vodo. Tako so milo do leta 1950 skoraj popolnoma nadomestili z alkil benzen sulfonati, vendar so ti detergenti zelo slabo biorazgradiljivi. Re\xc5\xa1itev je pri\xc5\xa1la v obliki linearnih alkil benzen sulfonatov, ki so bili tako mo\xc4\x8dno u\xc4\x8dinkoviti pri pranju in bolje biorazgradljivi in ostajajo glavni detergenti za doma\xc4\x8do rabo. Ostali detergenti, ki vklju\xc4\x8dujejo linearne alkil benzen sulfonate in olefin sulfonate ostajajo specifi\xc4\x8dni produkti, ki se manj uporabljajo. V zgodnjem razvoju povr\xc5\xa1inskih aktivnih sredstev kot komercialnih produktov, je bil uveden izraz "syndet" kot okraj\xc5\xa1ava za sinteti\xc4\x8dni detergent, ki se razlikuje od tako imenovanih naravnih mil.\n_START_SECTION_\nSestavine pralnih pra\xc5\xa1kov\n_START_PARAGRAPH_\nMnoge vrste molekul in ionov lahko slu\xc5\xbeijo kot povr\xc5\xa1insko aktivne snovi z visokim izkoristkom. Pogosto so razvr\xc5\xa1\xc4\x8deni glede na naboj molekul ali ionov. Poznamo tri glavne skupine detergentov, anionski, nevtralni, in kationski detergenti. Anionski detergenti so najbolj pogosti za doma\xc4\x8do uporabo pri pranju perila. Detergenti so ioni ali molekule, ki vsebujejo polarne in nepolarne sestavine. Polarna komponenta omogo\xc4\x8da topljenje detergenta v vodi, nepolarna komponenta pa omogo\xc4\x8da razma\xc5\xa1\xc4\x8devanje. Na leto se proizvede okoli 6 milijard kilogramov detergenta za doma\xc4\x8do potrebo._NEWLINE_Moderni detergenti vsebujejo nekaj razli\xc4\x8dnih komponent. Tri glavne sestavine so graditelji (pribli\xc5\xbeno 50\xc2\xa0% te\xc5\xbee), alkil benzen sulfonati (15\xc2\xa0%) in belila (7\xc2\xa0%).\n_START_SECTION_\nGraditelji\n_START_PARAGRAPH_\nGraditelji so meh\xc4\x8dalci vode. To so kemijske spojine, ki delujejo kot agenti in odstranjujejo kalcijeve ione. Tipi\xc4\x8dni graditelji so natrijev karbonat, kompleksacijska sredstva, mila in zeoliti. Delujejo z izoliranjem in obarjanjem problemati\xc4\x8dnih ionov. Eden najbolj pogostih graditeljev je natrijev trifosfat, ki se uporablja v zelo velikem obsegu pri meh\xc4\x8danju vode.\n_START_SECTION_\nBelilo\n_START_PARAGRAPH_\nGlavne sestavine belila so rastlinskega izvora in vsebujejo klorofil, antocijanom barvila, tanin, huminske kisline in karotenoide. Ve\xc4\x8dino belila, ki ga vsebuje detergent so oksidanti (npr. natrijev perborat in natrijev hipoklorit). Poleg belila so dodani \xc5\xa1e "aktivatorji belila" za pove\xc4\x8danje u\xc4\x8dinkovitosti beljenja, med njimi je najbolj popularen TAED (Tetraacetylethylenediamine). TAED kot aktivator za belilo zagotovi u\xc4\x8dinkovito beljenje pri ni\xc5\xbeji temperaturi in ni\xc5\xbeji pH vrednosti. Poleg tega ima nizko toksi\xc4\x8dnost in je bolje biorazgradljiv.\n_START_SECTION_\nEncimi\n_START_PARAGRAPH_\nMnogi detergenti za perilo vsebujejo encime. Koli\xc4\x8dine encima lahko dosegajo do 2\xc2\xa0% te\xc5\xbee izdelka. Ti agenti so potrebni za razgradnjo made\xc5\xbeev, ki vsebujejo beljakovine, ma\xc5\xa1\xc4\x8dobe in ogljikove hidrate. Vsaka vrsta made\xc5\xbea zahteva druga\xc4\x8den tip encima - proteaza za beljakovine, lipaza za masti in amilaze za ogljikove hidrate.\n_START_SECTION_\nSkrb za okolje\n_START_PARAGRAPH_\nPri uvajanju detergentov na osnovi sulfonata so se pojavili pomisleki zaradi nizke stopnje biorazgradnje alkil benzen sulfonatov. Problem so re\xc5\xa1ili z uvedbo linearnih alkil benzen sulfonatov. Ve\xc4\x8dji problem je visoka poraba natrijevih trifosfatov, ki predstavljajo do 50\xc2\xa0% te\xc5\xbee detergentov, saj je odvajanje topnih fosfatov v vodo privedlo do te\xc5\xbeav z evtrofikcijo jezer in potokov. Zamenjava natrijevega trifosfata z zeoliti, je olaj\xc5\xa1alo te te\xc5\xbeave._NEWLINE_Zaradi dodajanja fosfatnih aditivov med letoma 1940 in 1970 je koli\xc4\x8dina fosfatov v mestu odplaka narasla iz 20.000 na 150.000 ton na leto." Z pove\xc4\x8danjem koli\xc4\x8dine fosfatov se je pove\xc4\x8dalo cvetenje alg, ki so porabile ve\xc4\x8dino kisika v vodah, kar je vodilo do pomora rib in rastlin._NEWLINE_Leta 2004 je Evropska unija uvedla predpise, ki zahtevajo biorazgradljivost vseh detergentov ter prepoved fosfatov v doma\xc4\x8dih produktih do leta 2013. Avstralija je za\xc4\x8dela postopno opu\xc5\xa1\xc4\x8danje uporabe fosfatov v detergentih leta 2011, s popolno prepovedjo do leta 2014. Raziskave, ki jih je leta 2006 opravil Shenkar in\xc5\xa1titut za in\xc5\xbeeniring in oblikovanje ka\xc5\xbee, da so teko\xc4\x8da pralna sredstva okolju veliko prijaznej\xc5\xa1a kot pralna sredstva v pra\xc5\xa1ku. Izraelsko Ministrstvo za okolje je zaradi tega pri\xc4\x8delo kupcu pri \xc4\x8di\xc5\xa1\xc4\x8denju perila, ki ni mo\xc4\x8dno umazano priporo\xc4\x8dati uporabo teko\xc4\x8dih pralnih sredstev, namesto pralnih pra\xc5\xa1kov."'